钦定古今图书集成/明伦汇编/氏族典/第296卷 > 章纶
## 钦定古今图书集成/明伦汇编/氏族典/第296卷 > 章纶

按《明外史章纶传》：“纶字大经，乐清人。正统四年进士。
授南京礼部主事。景泰初，召为仪制郎中。五年，陈修
德弭灾十四事。疏入，帝大怒，立执纶系诏狱，搒掠惨
酷。会大风扬沙，昼晦，狱得稍缓，令锢之。明年，就狱中
杖百，系如故。英宗复位，郭登言之乃释，擢礼部右侍
郎。纶既以大节为帝所重，而性亢直，不能谐俗。石亨”、
杨善共短纶。乃调南京礼部，就改吏部。成化五年转
南京礼部左侍郎。纶性戆，好直言，不为当事者所喜。
为侍郎二十年，终不得迁。请老去。久之卒。谥《恭毅》。